Entre tantu decidimos qué facer y la decisión ye dir hacial centru a echar una güeyada a lo más típico de les postales de Londres: pa Trafalgar Square. El tiempo paez que va aguantando. ¿Arriesgarémonos a averanos un poco más a Westminster? Venga va. Y tenía que pasar: al dir averándonos a la zona de los monumentos, entama a llover si Dios tien agua. Y sólo un pub a la vista, enllenu de xente de traxe y corbata. Pero non traxe y corbata en plan comercial de Telecable: traxe y corbata  en plan secretariu de Gordon Brown. Yo faigo por entrar pero la mio compañía nun considera apropiao entrar nel tal llugar coles nuestres mochiles, la nuesa pinta de pringaos y la soberana moyadura que yá llevábemos enriba. Yá toparémos otru chigre… o non. Caleyando coles nuestres sandalies empapaes nun atopábemos más que parques, edificios oficiales ensin soportales siquiera y agua, agua, agua.   Al final lleguemos a Charing Cross fechos una llaceria y metímonos pal Pret-à-manger ensin saber quel tal establecimientu non sólo nun tenía bañu (yo que soñaba con meteme embaxo un secador de manes daire) sinón que tenía laire  acondicionao a cerca de 15 graos (la cuenta pal que lleva una chupa como si se metiere a la ducha vestíu). Una anécdota pa cuntar. Quedemos ellí hasta quescureció (si ye que podía tar más escuro) y entamaron a cerrar, tomando café y charrando los tres y tiremos pal metro, medio inundáu, pa que Laurina garrare el tren de vuelta a Swansea. Nosotros volviemos pa albergue moyaos y frayaos, yo nun estáu cásique catatónicu. ¿Quies salir o non?, repetíame V. Pasapalabra. Aquella nueche había un conciertu de ska  de Brixton nel club escondíu y ¿fuéremos a L.luendres pa quedar en casa?